Andalusia

'S e fear de na ceàrnaidhean as motha anns an Spàinn a tha ann an Andalusia (Spàinntis: Andalucía). Thàinig an t-ainm bhon fhacal Al-Andalus, b' e sin an t-ainm a bha air eadar 711 agus 1492. Tha e suidhichte ann an ceann an iar-dheas na dùthcha. Tha a' Phortagail agus an Cuan Siar san àird an iar dheth. Tha am Muir Meadhanach san àird an ear agus tha Giobraltair san àird a deas Andalusia. 'S e Andalusia an ceangal nàdarra eadar Afraga agus an Roinn-Eòrpa. 'S e Andalucia an dàrna cheàrn as motha a tha anns a' Spàinn. Tha e cho farsaing ri 87,268 cilemeatair ceàrnagach. Anns a' bhliadhna 2007 bha 8,059,431 duine de shluagh ann, le dluths aig àireamh 91.39 duine gach km². Tha trì puirt-adhair eadar-nàiseanta ann (Almería, Málaga is Sevilla). Cuideachd tha port-adhair nàiseanta ann an Granada agus Jerez.Tha i na Coimhearsnachd fèin-riaghlaidh fo smachd an Junta de Andalucia. Tha pàrlamaid le ceann-suidhe agus Buidheann Riaghlaidh aige. Tha ochd sgìrean ann an Andalusia. Tha cruth na tìre gu math eadar-dhealaichte an seo. Tha monaidhean àrda ann a tha còmhdaichte ann an sneachda fad na bliadhna. Ach tha oir-thìrean tropaigeach, coilltean tais agus fàsaichean ann cuideachd, m.e.: am Fàsach Thabernas, a tha suidhichte anns an sgìre Almería. Bailtean Andújar Baeza Martos Úbeda Togalichean Eachdraidheil Tha mòran togalaichean eachdraidheil ann an Andalusia, mar eisimpleir: El Torcal ann an Antequera Medina Azahara is Mezquita ann an Córdoba Alhambra, Palace of Charles V is Albayzín ann an Granada Alcazaba is El Tajo ann am Malaga La Giralda, Torre del Oro, Plaza de España, Àrd Eaglais Sheville is Alcázar ann an Seville Vázquez de Molina Square ann an Úbeda (Jaén) Ceanglaichean a-muigh Duilleag oifigeil Ionad Turasachd Andalusia (Beurla)